TKN บวก 4% โบรกฯมอง “ปีทอง” กำไรแตะ 545 ลบ.เคาะเป้า 15.40 บ.
TKN บวก 4% โบรกฯมอง “ปีทอง” กำไรแตะ 545 ลบ. เคาะเป้า 15.40 บ.
20 ม.ค. 2564

ผู้สื่อข่าวรายงานว่า ราคาหุ้น บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ณ เวลา 11.80 น. อยู่ที่ระดับ 11.80 บาท บวก 0.50 บาท หรือ 4.42% สูงสุดที่ระดับ 11.90 บาท ต่ำสุดที่ระดับ 11.50 บาท ด้วยมูลค่าการซื้อขาย 447.69 ล้านบาท

ด้าน บล.เคทีบี (ประเทศไทย) แนะนำ “ซื้อ” ราคาเป้าหมาย 15.40 บาท/หุ้น โดยปี 2564 เชื่อมั่นว่าจะเป็นปีทองของ TKN โดยผลประกอบการจะเติบโตโดดเด่นที่ 545 ล้านบาท +43% จากปีก่อน จากรายได้รวมที่ขยายตัว +11% จากปีก่อน
โดยรายได้ในประเทศขยายตัว +5% จากปีก่อน จากการบริโภคในประเทศและนักท่องเที่ยวที่เริ่มฟื้นตัว, รายได้จากต่างประเทศเพิ่มขึ้น +15% จากปีก่อน จากรายได้จากจีนที่ฟื้นตัว +20% จากปีก่อน จากยอด Orion ที่กลับมาสู่ระดับปกติเต็มปี และ GPM ที่ปรับตัวเพิ่มขึ้นจาก Utilization rate โรงงานที่ดีขึ้น (จากการรวมโรงงาน) และต้นทุนวัตถุดิบที่ลดลง
ทั้งนี้ ฝ่ายวิจัยยังไม่ได้รวมรายได้จากชานมไต้หวันในประมาณการ จึงคงคำแนะนำ “ซื้อ” TKN ราคาเป้าหมายที่ 15.40 บาท อิง PER ปี 2564 ที่ 39.0 เท่า (เทียบเท่า 5-yr average) ปัจจุบัน TKN เทรดอยู่ที่ PER ปี 2564 ที่ 28.1 เท่า (ใกล้เคียง -1SD below 5-yr avg PER)